*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Број: 01-02-1194/19

Сарајево, 01.07.2019. године

**З А П И С Н И К**

**3.РЕДОВНЕ СЈЕДНИЦЕ ПРЕДСТАВНИЧКОГ ДОМА ПАРЛАМЕНТА ФЕДЕРАЦИЈЕ БИХ, одржане 24.06. и 10.09.2019. године**

Сједница је почела у 12.15.

Сједници је предсједавао предсједавајући Представничког дома Парламента Федерације БиХ Елвир Карајбић

Предсједавајући Карајбић поздравио је посланице и посланике, госте као и представнике акредитованих медијских кућа који прате рад сједнице.

Одсуство са сједнице оправдали су: Хусеин Топчагић, Белма Појскић, Миралем Галијашевић, Јосип Мартић, Златко Кравић, Осман Ћатић, Ибрахим Зукић и Азмир Хусић.

Према евиденцији Стручне службе, предсједавајући је констатовао да сједници присуствује довољан број посланика за квалитетан рад и одлучивање.

Записник Тематске сједнице „Разматрање иницијатива за доношење закона које је припремило Удружење послодаваца Федерације БиХ ” и записник 2. редовне сједнице усвојени су без примједби.

Сенаид Бегић покренуо је иницијативу.

На основу појединачног изјашњавања, са 66 гласова за, шест гласова против и уз 13 уздржаних гласова усвојена је сљедећа:

И Н И Ц И Ј А Т И В А

Представнички дом Парламента Федерације БиХ налаже Влади Федерације БиХ да у што краћем року у сарадњи владиних и невладиних тијела и организација уради Анализу стања, потреба и положаја младих у Федерацији БиХ, те да се на основу те анализе приступи креирању Стратегије за младе ФБиХ 2021.-2025. године коју би усвојио Представнички дом Парламента Федерације БиХ а након чега би се приступило реализацији конкретних мјера Стратегије од стране од стране Владе и ресорног министарства. Да Влада Федерације БиХ нађе средства из буџета за израду Анализе стања, потреба и положаја младих у Федерацији БиХ и Стратегије за младе ФБиХ 2021.2025. године.

Такође, посланик Бегић покренуо је још једну иницијативу, а везано за преименовање Министарства културе и спорта Федерације БиХ у Министарство културе, спорта и младих Федерације БиХ, а која није усвојена (29 гласова за, 18 гласова против и 25 уздржаних гласова).

Џевад Аџем покренуо је иницијативу. Са 56 гласова, осам гласова против и без уздржаних гласова усвојена је сљедећа:

И Н И Ц И Ј А Т И В А

Задужује се Влада Федерације БиХ а тиме и ресорно министарство финансија да од општина, кантона, јавних предузећа и министарстава затражи извјештај о образложењима из којих ће се сагледати одговорност за сваки од наведена 22 пројекта из ПЈИ чијом су нереализацијом буџети пенализирани са 9.538.602 КМ.

Задужује се Влада Федерације БиХ да обједини извјештај и са образложењима достави свим посланицима Представничког дома Парламента Федерације БиХ.

Ирфан Ченгић покренуо је иницијативу везану за измјене система гласања у Представничком дому, а која није усвојена (35 гласова за, 19 гласова против и уз 17 уздржаних гласова).

Лана Прлић покренула је иницијативу, везану за проглашење Дана побједе над фашизмом нерадним даном, а која није усвојена (27 гласова за, 29 гласова против и уз 14 уздржаних гласова).

Посланичка питања

**Јасмина Зубић** коментирала је одговор који је добила, везано за Институт за медицинско вјештачење здравственог стања.

Покреће иницијативу, коју је предала у писаној форми, а упућена је према Федералном министарству околиша и туризма, за измјену критеријума у јавном позиву за прикупљање и одабир пројеката за расподјелу средстава текући трансфери другим нивоима власти и фондовима.

Поставила је питање - зашто до данас нису уплаћене транше које су одобрене Буџетом за 2019. годину на рачун Завода за трансфузијску медицину Федерације БХ, јер је Заводу онемогућен нормалан рад.

Наредно питање – у којој фази је реализација закључака који су усвојени на тематској седници „Стање и перспекриве дрвопрерађивачке индустрије у Федерацији БиХ“

Посљедне питање - у којој фази је припрема измјена Закона о ПИО?

**Мирсад Чамџић** поставо је питање – шта је ресорно министарство урадило на пољу подршке запошљавању, стипендирању и покретању бизниса те осигурања равноправног пословног статуса жена и мушкарца, те да ли су осигуране једнаке прилике и равноправан статус женама у свим пројектима?

Друго питање – везано је за Стратегију развоја туризма у Федерацији БиХ, те да ли надлежно министарство ради на развоју нове Стратегије развоја туризма у Федерацији БиХ?

**Албин Муслић** поставио је прво питање а везано за одружану сједницу Представничког дома везану за мигрантску кризу и обећаних 4 милиона КМ, те када се може очекивати реализација?

Друго питање – шта је са путном комуникацијом Бихаћ-Орљани-Изачић, заобилазнице Града Бихаћа.

Наредно питање односи се на завршетак изградње магистралног пута М5 Бихаћ-Босанска Крупа преко Србљанског платоа.

Покренуо је иницијативу којом тражи да се у дневни ред уврсти иницијатива за измјене Закона о стварним правима, члан 299., став 2.

**Мирвет Бегановић** питање је упутио Влади Федерације БиХ и надлежном министарству а односи се на Закон о консолидацији – колико је предузећа у Федерацији БиХ успјешно консолидовано и колико је још остало предузећа која су у фази консолидације, ко је одговоран и зашто нису потписани споразуми о измирењу обавеза према радницима Агрокомерца који имају највећа потраживања и највећи су повјериоци у Агрокомерцу? Да ли Влада зна да 10.07. истиче други рок консолидације преузећа у већинском власнишву Владе Федерације БиХ и да ли ће тај рок продужити и на који начин мисли измирити обавезе према радницима, будући да је већи дио средстава од распродаје имовине Агрокомерца исплаћен трећим лицима?

Друго питање везано је за Закон о измјени и допуни Закона о утврђивању и остваривању потраживања грађана у поступку приватизације. Влада је 2017. године упутила измјену и допуну Закона да се рок продужи двије године (30.06.2019.), те пошто тај рок истиче остало је неискориштено много сертификата.

**Хусеин Рошић** покренуо је иницијативу за уврштавање ПАРП инхибитора на листу лијекова Фонда солидарности Федерације БиХ и листу лијекова обавезног здравственог осигурања Федерације БиХ.

**Алма Кратина** питање је упутила Федералној управи за инспекцијске послове и Влади Унско-санског кантона, којим тражи информацију, да ли су изашли на терен и констатовали стање и које мјере су предузели? Пита – да ли су тражили помоћ по овом питању од других кантона, како би се предуприједлило све оно што се може даље десити.

**Сенаид Бегић** покренуо је иницијативу за измјене и допуне Закона о здравственом осигурању („Службене новине ФБиХ“, бр.: 30/97, 7/02, 70/08 и 48/11), те дао образложење.

**Ивица Павковић** питање је упутио премијеру Владе Федерације БиХ, а везано за Закон о припадности јавних прихода у Федерацији БиХ којега је предложио посланик Хамдија Абдић, пита – да ли је код додјељивања различитих пондера одређеним кантонима приликом расподјеле прихода од индиректних пореза било потребно тражити сагласност свих кантона и ако јесте, да ли је се иста и тражила?

**Сабина Ћудић** осврнула се на начин на који посланици добијају материјале за сједницу.

Покренула је иницијативу да се сав материјал за сједницу објављуе на веб-страници Представничког дома Парламента ФБиХ, комплетиран, обједињен и линкован.

Друга иницијатива тиче се чињенице да поједине материјале посланици добију само у писаној форми а неке само електронски, те сматра да се посланици требају изјаснити на који начин ће примати материјале.

**Амер Обрадовић** покренуо је иницијативу за доношење уредбе, којом би Влада Федерације БиХ требала изједначити права за пензионисање полицијских службеника са државног нивоа са правима полицијских службеника са нивоа Федерације и кантона а који су осигурани код Федералног завода за пензијско и инвалидско осигурање.

**Петар Галић** није добио одговор на питање које је упутио Федералној пореској управи, те тражи ургенцију за одговор. Будући да је протеклих година вршен надзор Пореске управе на подручју Херцег-босанског кантона у основним и средњим школама, тражи да му се доставе подаци пописа обављених порезних инспекцијских надзора у задњих шест година у основним и средњим школама на подручју цијеле Федерације БиХ, а посебно по кантонима, те питање упућује Пореској управи и Министарству финансија.

Наредно питање упутио је Федералној управи полиције а везано је за већ постављено питање – колико је од 23 унапријеђена полицијска службеника у ФУП-у хрватске националности и шта су по националности остали полицијски службеници?

**Насиха Поздер** упутила је сет питања везаних за реконструкције путева, а посебно рекострукцију тунела Врандук као и тунела Црнаја.

**Адиса Кокић Хиновић** поставила је питање – у којој фази је примјена закона о лијечењу неплодности биомедицински потпомогнутом оплодњом „Службене новине ФБиХ“ број 59/18“ а у смислу чл. 70. и 71. Закона?

Питање је упутила и Федералном министарству енергије, рударства и индустрије - који је поступак прикључења на електродистрибутивни систем крајњег купца с властитиом производњом, те на који начин се преузима и третира вишак произведене електричне енергије наведеног купца? Да ли је познато како је иста ставка уређена у сусједним замљама или у ЕУ?

Наредно питање упутила је Влади Федерације БиХ - сходно пресуди Уставног суда Федерације БиХ број : У-22/16 од 30.06.2019. гдине, које активности су предузете од стране ресорног министарства и када ће бит усмјерене и усклађене одредбе Закона достављене Представничком дому Парламента Федерације БиХ? Које су активности предузете од ресорног министарства а како би се реализовала поменута Пресуда?

Питање је упутила Влади Федерације БиХ – на који начин је извршена регулација саобраћаја током реконструкције тунела Врандук, те гдје се одлаже отпад из тунела? Да ли се редовно одржавају састанци са привредницима, представницима мјесних заједница, градом Зеница, те уколико се одржавају који су закључци са задњег састанка?

Покренула је иницијативу односно ургенцију, којом тражи да се у дневни ред у што краћем периоду уврсти Приједлог закона о заштити на раду Федерације БиХ, а који је усвојен на 138. сједници Владе (08.02.2018.) и достављен Парламенту ФБиХ.

Друга иницијатива упућена је Влади Федерације БиХ да у сарадњи са ресорним министарством пронађе механизме којим ће се извршити реализација члана 18. Закона о професионалној рехабилитацији, оспособљавању и запошљавању особа са инвалидитетом „Службене новине Федерације БиХ“ број 9/10 а у циљу ефикасиније примјене Закона.

**Аднан Ефендић** покренуо је иницијативу према Федералном министарству промета и комуникација, којом тражи да се предузму све неопходне активности с циљем измјене Правилника о систему наплате путарине на аутопутевима, брзим путевима и објектима са наплатом у Федерацији БиХ и то на начин да се измјени и допуни класификација возила и раздвоји категорија моторног возила са карактеристикама мотоцикла, моторног трицикла и четвероцикла од моторних возила са двије осовине и висине једнаке или ниже од 1,3 метра, мјерено код прве осовине или моторних возила са двије осовине висине до 1,9 метара.

**Самет Решидат** пита да ли Дом има кворум за рад сједнице.

Покренуо је иницијативу везану за остварени успјех Рукометне репрезентације која је по први пут остварила пласман на Европско првенство. Федерално министарство културе и спорта у оквиру своје надлежности а у складу са могућностима осигурава финансијску подршку за културу и спорт од посебног значаја за Федерацију БиХ. Пласманом на Европско првенство које ће се одржати у три државе Аустрији, Норвешкој и Шведској, Рукометна репрезентација остварила је врхунски резултат. Тражи од Представничког дома да обавеже Владу Федерације БиХ да из Буџета Федералног министарства културе и спорта издвоји 100.000 КМ за Рукометни савез, у сврху награде рукометашима и стручном тиму. Уколико Министарство нема финансијских могућности треба обавезати Владу да са кода Буџетске резерве осигура средства у наведеном износу.

**Ахмед Џубур** коментирао је одговоре на нека питања постављена Дирекцији Аутоцеста Федерације БиХ, а везано за дионицу коридора Вц Мостар-југ. Друго питање било је упућено министрици Милићевић, а тицало се подстицаја у пољопривреди и руралном развоју. Коментарисао је одговор и поново пита министрицу - да ли је предложени и усвојени износ финансијских средстава у Буџету Федерације БиХ за реализацију програма подршке у пољопривреди и руралном развоју за 2019. годину у супротности са важећим законским одредбама и шта намјерава учинити како би се ова незаконита Одлука поништила или исправила?

Покренуо је иницијативу, којом тражи да Уред за ревизију институција у Федерацији изврши ревизију финансијског извјештавања и пословања Градске управе Мостара за 2016.,2017. и 2018. годину, рачун прихода и расхода, биланс стања Извјештај о капиталним издацима и финансирању, Годишњи извјештај о извршењу Буџета и Извјештај о новчаним токовима.

**Неџад Шећић** прво питање упутио је предсједавајућем Карајбићу – зашто се од 2015. године на дневном реду није нашао Приједлог закона о измјенама Закона о припадности јавних прихода у Федерацији БиХ, те да ли ће се наћи на дневном реду?

Друго питање везано је за Закон о новчаној подршци у пољопривреди, водопривреди и шумарству, Поглавље В. члан 14., те пита – да ли је и колико је било пријава и исплата по овом моделу по кантонима и усвајања Закона 2010. године.

Посљедње питање упућено је Федералном министарству пољопривреде, водопривреде и шумарства – у којем року је Кантонално министарство пољопривреде, водопривреде и шумарства било обавезно Граду Градачцу доставити сагласност на расписивање јавног позива за давање у закуп пољопривредног земљишта у власништво државе и како да Град Градачац поступа у овакој ситуацији, кад више од двије године чека на сагласност министарства, те због непостојања сагласности кантоналног министарства многи не могу ажурирати податке у регистру пољопривредних газдинстава. Пита – како да Град Градачац поступи по питању неусклађености федераног са кантоналним министарством по овом питању?

**Борис Марјановић** питање је упутио ЈП Цесте Федерације БиХ - када планира приступити реконструкцији раскрижја М-5 Калварија Мали Мошуњ на подручју Општине Витез и које дионице М-5 на подручју општине су планиране за реконструкцију у складу са планом реконструкције магистралних путева.

**Фаика Мујановић - Гламочанин** питање је упутила везано за лијечње обољених у иностранству, те тражи информацију да јој се достави детаљан извјештај од дијагнозе, износа средстава, до установе гдје је спроведено лијечење у иностранству, као и извјештај о утрошку средстава у РС-у до посљедње КМ.

Прешло се на утврђивање дневног реда.

Предсједавајући је казао да је Влада Федерације БиХ доставила допис да се у дневни ред уврсти тачка – Нацрт Закона о дугу, задуживању и гаранцијама у Федерацији БиХ и Приједлог Одлуке о прихаватању задужења по Споразуму о зајму између БиХ и Свјетске банке - Међународне банке за обнову и развој (IBRD) за Пројекат јачања банкарског сектора. Клуб заступника СББ доставио је захтјев за допуну дневног реда – Приједлог Закона о конверзији кредита са валутном клаузулом у швајцарским францима у КМ – хитни поступак. Иван Бобан доставио је захтјев за допуну дневног реда тачком – Информација о стању у Алуминију дд Мостар. Лана Прлић доставила је захтјев за уврштавање у дневни ред тачком – Информација о стању депоније Уборак Мостар, са приједлогом закључка, те Закон о регистру лица правосножно осуђених за кривична дјела против полне слободе и морала према дјеци и малољетницима.

У расправи о измјенама и допунама дневног реда учествовали су: Лана Прлић, Младен Бошковић и Иван Бобан.

У име Клуба посланика СББ, Азра Хаџић – Бећирспахић затражила је паузу од 15 минута.

Пауза

Након паузе, настављена је расправа о дневном реду у којој су учествовали: Младен Бошковић и Дамир Машић.

У име Клуба посланика СДП, Дамир Машић затражио је паузу од 15 минута.

Пауза.

Након паузе, настављена је расправа у којој су учествовали: Дамир Машић, Младен Бошковић, Мирсад Заимовић, Сенаид Бегић, Сабина Ћудић, Ирфан Ченгић, Салко Зилџић, Хасан Муратовић, Златко Ерцеговић, Албин Муслић, Мирсад Чамџић, Мелиха Биједић, Лана Прлић, Насиха Поздер, Иван Бобан, Џевад Аџем, Мира Гргић, Јасмина Зубић, Ахмед Џубур, Алма Кратина, Ирфан Дурић, Муниб Јусуфовић, Хусеин Рошић, Елдин Враче, Санела Прашовић-Гаџо Неџад Шећић, Самер Решидат, Нијаз Хелез и Асим Камбер.

У име Клуба посланика Наше странке, Сабина Ћудић затражила је паузу од пола сата.

Пауза до 18.30.

Посланик Младен Бошковић, испред Клуба заступника ХДЗБиХ предложио је закључак.  
На основу појединачног изјашњавања, са 59 гласова за, 24 гласа против и без уздржаних гласова усвојен је сљедећи:

З А К Љ У Ч А К

У име парламентарне већине тражи се прекид данашње сједнице Представничког дома до избора руководства Представничког дома Парламента Федерације БиХ, у складу с резултатима парламентарних избора одржаних у октобру 2018. године.

Предсједавајући је прекинуо рад 3. редовне сједнице у 19.10.

\* \* \*

**НАСТАВАК 3. РЕДОВНЕ СЈЕДНИЦЕ ПРЕДСТАВНИЧКОГ ДОМА ПАРЛАМЕНТА ФЕДЕРАЦИЈЕ БИХ, одржане 10.09.2019. године**

Сједница је почела у 10.25.

Сједницом је предсједавао предсједавајући Представничког дома Парламента Федерације БиХ Мирсад Заимовић.

Предсједавајући Заимовић поздравио је посланице и посланике, госте као и представнике акредитованих медијских кућа који прате рад сједнице.

Одсуство са сједнице оправдали су: Насиха Поздер, Златко Ерцеговић, Амор Машовић, Бахрудин Шарић, Иван Бобан, Санела Кларић, Елзина Пирић, Хусеин Топчагић, Азмир Хусић, Сафер Демировић и Горан Опсеница, Фаика Мујановић – Гламочанин.

Према евиденцији Стручне службе, предсједавајући је констатовао да сједници присуствује довољан број посланика за квалитетан рад и одлучивање.

Прешло се на изјашњавање о поднесеним иницијативама.

Посланик Сенаид Бегић покренуо је иницијативу везану за измјене Закона о здравственом осигурању а која није усвојена (21 глас за, 11 гласова против и уз 26 уздржаних гласова).

Фаика Мујановић – Гламочанин покренула је иницијативу.

Са 68 гласова за, без гласова против и уз један уздржани глас, усвојена је сљедећа:

И Н И Ц И Ј А Т И В А

Да Влада Федерације БиХ, односно Федерално министарство здравства уврсти континуиране мјераче глукозе у крви на позитивну А листу или да се уврсте у позитивна ортопедска помагала са индикацијом на дијабетес мелитус тип 1, односно да сви обољели од дијабетеса тип 1 и ријетких врста дијабетеса, добијају континуиране мјераче на терет Завода здравственог осигурања (бесплатно).

Такође, ова иницијатива се односи и на то да се формира службени регистар обољених од дијабетеса.

Заступничка питања

**Дамир Машић** осврнуо се на стање по питању рудника и тражи од представника Владе ФБиХ да информишу јавност шта се дешава. Клуб посланика СДПБиХ тражи да премијер или ресорни министар данас информишу Парламент Федерације БиХ и цјелокупну јавност шта се дешава, да изађу са пуном информацијом, као и са планираним корацима како би се овај проблем ријешио.

**Алма Кратина** такође се осврнула на проблематику рудника, те сматра да јавност треба бити информисана о цјелокупној ситацији.

На прошлој сједници упутила је питање везано за отварање организације хоспиција, установа које су специјализоване за палијативну његу посебно осјетљивих категорија дјеце а и свих осталих. Одговор није добила од Завода здравственог осигурања, па питање поново упућује Федералном министарству здравства.

**Албин Муслић** поставио је питање у вези примјене Закона о нафтним дериватима у Федерацији БиХ, конкретно члана 30., те дао образложење.

**Мирсад Чамџић** питање је упутио ЈП Електропривреди БиХ, односно директору Бајазиту Јашаревићу – зашто ЈП Електропривреда БиХ одуговлачи са повезивањем давно постављеног напојног вода за индустријску зону у Грачаници?

**Елвир Карајбић** – питање је упутио Влади Федерације БиХ - у којој фази су закони који су дошли од Удружења послодаваца ФБиХ и када ће их Влада Федерације БиХ упутити с обзиром на то да је већина закона усаглашена и са Синдикатом, те шта је Влада до сада урадила по том питању?

**Јасмина Зубић** коментарисала је одговор који је добила од Федералног министарства рада и социјалне политике а везан је за фазу припреме измјене Закона о ПИО и када ће коначно ступити на снагу нова листа инвалидитета коју примјењује Институт за медицинско вјештачење? Дала је коментар по питању ове проблематике.

Пита – када ће се на дневном реду наћи Закон о јединственим начелима и оквиру материјане подршке за лица са инвалидитетом?

**Џевад Аџем** питање је упутио Федералном министарству привреде – колико је Алуминиј Мостар, обзиром на посљедице гашења Алуминија учествовао у робној размјени Федерације БиХ са иностранством, колико је то у процентима робне размјене и колико је финансијски била тешка размјена у периоду 2014.-2018. година?

**Адиса Кокић Хиновић** покренула је иницијативу према Федералном министарству околиша и туризма за израду Стратегије заштите околиша Федерације БиХ 2019.-2029. година, а која ће имати јасно дефинисане циљеве и смјернице за дугорочно рјешавање питања заштите околиша у Федерацији БиХ.

Поставила је питање Федералној управи за инспекцијске послове као и Агенцији за водно подручје ријеке Саве – које активности су предузете у области заштите ријека и извора у водном подручју ријеке Саве у посљедње три године, колико је регистровано пријава кршења законске регулативе у наведеном водном подручју, на који начин су се вршиле пријаве и чиме су резултирале? Који су највећи изазови инспектора и Агенције?

**Азра Хаџић Бећирспахић** у име Клуба посланика СББ покренула је иницијативу, којом се обавезује Влада Федерације БиХ да у наредних 30 дана покрене смјену менаџмента свих профитабилних предузећа која су у њиховој надлежности, а послују негативно, да се смјене сви директори установа које послују негативно и аутоматизмом донесе мораторијум на запошљавање. Тражи да Влада Федерације БХ достави списак свих предузећа која негативно послују као и плате директора истих, те да се то достави свим посланицима.

**Шемсудин Кавазовић** питање је упутио министру Дедићу – шта је са Законом о шумама ФБиХ и када ће бити у Парламенту?

**Суад Какњо** поставио је питање Влади Федерације БиХ, везано за Арцелор Миттал – да ли су упознати са ситуцијом и шта ће учинити у смислу подршке Арцелор Митталу?

**Самер Решидат** покрену о је иницијативу према предсједавајућем, а везано за присуство чланова Владе Федерације БиХ на сједницама.

Питање је упутио Федералном министарству здравства и Федералном заводу здравственог осигурања - када ће имати ревизију листе лијекова и да ли ће том приликом уврстити све генеричке облике лијека ферколимус који је неопходан у посттранспланацијском лијечењу?

**Сабина Ћудић** покренула је иницијативу за измјене и допуне Закона о основама социјалне заштите, заштите цивилних жртава рата и заштите породице са дјецом. Замолила је да се иницијатива прослиједи посланицима, те да се о њој изјашњава на наредној сједници. Такође дала је образложење по овој иницијативи.

**Горан Акшамија** питање је поставио Влади Федерације БиХ и Федералном министарству здравства, а везано за одржану Тематску сједницу везану за здравство – колики је степен реализације усвојених закључака и иницијатива са ове сједнице, која је одржана 30.06.2016. године? Тражи одговоре писаним путем по свим усвојеним закључцима и иницијативама.

**Мујо Хасић** прво питање – хоће ли и када ће Федерални завод за запошљавање увести реда у евиденцији лица које се воде на овом заводу?

Сљедеће питање упутио је Влади Федерације БиХ, односно Федералном минстарству пољопривреде, водопривреде и шумарства – колики износ новчане подршке су оствариле фирме у Федерацији БиХ које се баве производњом воћног садног материјала у току задњих десет година?

Посљедње питање упутио је Федералном министарству промета и комуникација и ЈП Цесте Федерације БиХ - да ли ће и када ЈП Цесте Федерације БиХ учинити нешто да се путна комуникација Добој-Грачаница-Тузла, односно магистарлни пут М4 учини проходнијим?

**Нермин Музур** питање је упутио Влади Федерације БиХ, којим тражи да Влада иницира састанак са Владом Кантона Сарајево и федералном и кантоналном Агенцијом за приватизацију како би изнашли рјешење за враћање у функцију Хотела Маршал.

**Ивица Павковић** питање је упутио Федералној управи за инспекцијке послове, односно инспекторату за рад – да ли им је познат однос појединих банака у Федерацији према својим упосленицима, првенствено према онима којима је остало пар година до остваривања права на пензију. Наиме, поједине банке својим упосленицима који имају преко 60 година живота и пар година до пензије нуде измјењени уговор о раду на начин да им се нуди промјена мјеста рада у другом граду. Уколико не потпишу такав уговор, аутомтски наступа отказ уговора о раду и без права на отпремнину. Да ли Федрелани инспекторат има сазнања о овоме и шта је могуће предузети како би се заштитила радничка права?

**Миомирка Меланк** питање је упутила Министарству културе и спорта и Министарству образовања и науке – ко су и на који начин се бирају чланови жирија и комисија који учествују у додјели средстава која ова два министарства по конкурсима расписују? Да ли постоје правилници о раду? Ако је могуће да се правилници о раду тих комисија и жирија доставе имејлом или у неком другом дигиталном формату као и критеријуму по којима се средства додјељују.

**Сенаид Бегић** питање је упутио Влади Федерације БиХ, односно Федералном министарству здравства, а односи се на достављање информације о приходима и расходима, односно о извршењу Буџета за свих 10 кантоналних фондова здравственог осигурања и Федералног фонда, са информацијом о приходима и расходима.

**Хамдија Адбић** покренуо је иницијативу за рјешавање основних услова рада на граничном пријелазу Рипач Изачић, те дао образложење.

Прешло се на утврђивање дневног реда.

Посланица Лана Прлић предложила је допуну дневног реда са - Приједлогом закона о регистру лица правоснажно осуђених за кривична дјела против полне слободе и морала према дјеци и малољетницима у Федерацији БИХ и Информација о стању депоније Уборак Мостар, са приједлогом закључака. Будући да ће на наредној сједници бити посебна тачка дневнога реда везана за Инфорамцију о стању депоније Уборак, посланица Прлић одустала је од данашњег захтјева.

Посланик Иван Бобан такођер тражио је да се у дневни ред уврсти тачка - Информација о стању у Алуминију д.д. Мостар.

Приједлог Лане Прлић да се у дневни ред уврсти тачка - Приједлог закона о регистру лица правоснажно осуђених за кривична дјела против полне слободе и морала према дјеци и малољетницима у Федерацији БиХ није усвојен (24 гласа за, 17 гласова против и уз 26 уздржаних гласова).

Приједлог Ивана Бобана да се у дневни ред уврсти Информација о стању у Алуминију д.д. Мостар није усвојен (19 гласова за, 13 гласова против и уз 38 уздржаних гласова).

Предсједавајући је позвао посланике да се изјасне о дневном реду 3. редовне сједнице, који гласи:

Приједлог закона о измјенама и допунама Закона о раду ФБиХ, предлагач: Златко Ерцеговић – скраћени поступак,

Приједлог закона о измјенама и допунама Породичног закона ФБиХ, предлагач: Лана Прлић – скраћени поступак,

Приједлог закона о измјенама и допунама Породичног закона ФБиХ, предлагач: Лана Прлић, - скраћени поступак

Приједлог закона о измјенама и допунама Закона о друмском пријевозу, предлагач: Ирфан Ченгић – скраћени поступак,

Приједлог закона о измјенама и допунама Закона о припадности јавних прихода у ФБиХ, предлагач: Хамдија Адбић – скраћени поступак,

Нацрт закона о спортским клубовима, предлагач: Ирфан Ченгић,

Одлука о давању сагласности на Ребаланс Финансијског плана Завода за трансфузијску медицину ФБиХ за 2018. годину,

Одлука о давању сагласности на Финансијски план Завода за трансфузијску медицину ФБиХ за 2019. годину,

Одлука о издвајању средстава у Фонд солидарности ФБиХ за 2019. годину,

Годишњи план задуживања за 2019. годину,

Стратегија управљања дугом 2019.-2021. година,

Квартални извјештај о дугу Q1/19,

Извјештај о раду Федералног завода за зпошљавање за 2018. годину,

Извјештај о извршењу Програма рада Агенције за ревизију приватизације у ФБиХ за 2018. годину,

Извјештај Фонда за професионалну рехабилитацију и запошљавање особа са инвалидитетом за 2018. годину,

Извјештај о извршењу Буџета ФБиХ за период 01.01.-31.12.2018.година,

Извјештај о раду Владе ФБиХ за 2018. годину,

Информација о Одлуци о поскупљњу плина,

Информација о извршеним ревизијама приватизације државног капитала привредних друштава и банака ФБиХ за период јули-децембар 2018. година,

Информација о спољном и унутрашњем дугу у ФБиХ на дан 31.12.2018. године.

На основу појединачног изјашњавања, са 21 гласом за, 20 гласова против и уз 36 уздржаних није усвојен дневни ред.

Предсједавајући је закључио рад 3. редовне сједнице у 11.31.

Транскрипт и препис транскрипта сједнице чине саставни дио Записника.

в. д. СЕКРЕТАРА ПРЕДСЈЕДАВАЈУЋИ

ПРЕДСТАВНИЧКОГ ДОМА ПРЕДСТАВНИЧКОГ ДОМА

ПАРЛАМЕНТА ФЕДЕРАЦИЈЕ БИХ ПАРЛАМЕНТА ФЕДЕРАЦИЈЕ БИХ

Стела Ибровић Мирсад Заимовић